Diari Oficial de la Generalitat Valenciana


Sumari del DOGV 5175, del 12-01-2006 (2006/112)

Informació pública del programa d'actuació integrada de la unitat d'execució única 3 del sector XIII del Pla General d'Ordenació Urbana el Vergeret, del terme municipal de Xixona.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   5175

Data del DOGV
:   12-01-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/112


Organisme emissor
:   Quesada Quesada, SA

Tipus de document
:   Anunci

Informació pública del programa d'actuació integrada de la unitat d'execució única 3 del sector XIII del Pla General d'Ordenació Urbana el Vergeret, del terme municipal de Xixona. [2006/A112]
  
La mercantil Quesada y Quesada, SA, amb CIF N56934423, i domicili a Rojales (Alacant), avinguda d'Antonio Quesada, SA, número 59, urbanització Doña Pepa (CP 03919), ha formulat el programa d'actuació integrada, pel procediment simplificat previst en l'article 48 de la Llei 6/1994, Reguladora de l'Activitat Urbanística, per al desenvolupament del sector XIII del Pla General d'Ordenació Urbana el Vergeret del terme municipal de Xixona (Alacant), comprensiu de la següent documentació:
  
- Memòria del programa d'actuació integrada (i plànol cadastral annex).
  
- Avantprojecte d'urbanització i annex complementari.
  
Als efectes previstos en la Llei 6/1994, Reguladora de l'Activitat Urbanística, se sotmet a informació pública l'esmentada documentació i es fa constar:
  
1. L'objecte de l'actuació integrada, el constitueix la unitat d'execució número 3 del sector XIII del municipi de Xixona.
  
2. La documentació integrant del programa d'actuació integrada ha quedat protocol·litzada mitjançant actes de protocol·lització número 1.363, autoritzades per la notària de Xixona María de los Reyes Sánchez Moreno, amb domicili a Xixona, en l'avinguda de la Constitució, número 43, on es podrà obtindre còpia de les actes de protocol·lització de l'alternativa tècnica i documentació adjuntada o demanar que se li mostren aquestes.
  
3. Un exemplar de l'esmentada documentació ha sigut depositat en l'Ajuntament de Xixona (carrer d'Alcoi, núm. 12).
  
4. Dins del termini de 20 dies, des de la publicació d'aquest anunci en el Diari Oficial de la Generalitat Valenciana, es podrà consultar l'esmentada documentació tant a la Notaria com a l'Ajuntament. Al seu torn, dins del termini indicat, es podrà presentar davant l'Ajuntament de Xixona al·legacions i alternatives tècniques que vullguen competir amb l'exposada al públic.
  
5. Finalitzat el termini anterior, hi haurà un termini obert de cinc dies, en què es podran presentar proposicions juridicoeconòmiques sobre qualsevol de les alternatives tècniques presentades, transcorregut el qual, se celebrarà en l'Ajuntament l'acte d'obertura de pliques; i s'obrirà un nou període per a les consultes i al·legacions dels interessats dins dels 10 dies següents a la data de l'esmentada obertura de pliques
  
6. Els terminis assenyalats adés quedaran prorrogats per 20 dies addicionals si, dins dels 10 primers dies de la informació pública, qualsevol persona és compromet a presentar una alternativa substancialment distinta a la inicial i presta caució per a això.
  
Així mateix, i de conformitat amb el que disposa l'article 59.4 de la Llei 30/1992, de 26 de novembre, de Regim Jurídic de les Administracions Públiques i del Procediment Administratiu Comú, es publica aquest edicte que compleix la funció de notificació per als interessats desconeguts o per a aquells a qui no puga practicar-se la comunicació prevista en l'article 46.3 de la Llei Reguladora de l'Activitat Urbanística, de la Generalitat Valenciana.